El Sudan, da l’Arabo "la tera de i neri" – ma bisogna tegnar in conto che sûdân el vol dir anca s-ciavo – el xe na rejon de l’Africa che da la naxion Sudan la và fin in tel Mali – chel xera conosù come el Sudan Francexe al tenpo de la colonia. La rejon del Sudan la xe caraterixada da savane semi aride, la xona del Sahel, che le se canbia in savana arboricola verso el Sud Sudan. Le paludi del Sudd le xe la zona pi rica de acua, ma anca le foreste al confin co la region congolexe le ga na grosa umidità.